Yangi Zelandiyada odil sudlovdan qochib yurgan Jyeyms Brayant ismli erkak politsiyaga taslim bo‘lish uchun vertolyot yolladi. Ma’lumotlarga ko‘ra, qurol bilan hujum qilishda ayblangan erkak mamlakatning Shimoliy Otago regionida 5 haftacha yashirinib yurgan. Foto: pixabay.com Qochoqning ta’kidlashicha, unda «izsiz g‘oyib bo‘lish uchun yetarlicha vaqt bo‘lgan». Biroq u advokat Artur Teylor bilan maslahatlashgach, xavfli jinoyatchi deb topilmasligi uchun politsiyaga taslim bo‘lishga qaror qilgan. Uning aytishicha, u yashirinib yurgan vaqtida yoga bilan shug‘ullangan va o‘zini osoyishta tutgan. Eng qizig‘i, Brayant «yorqin ko‘rinish uchun» vertolyot yollagan va unda politsiya bo‘limiga uchib borgan. U yo‘lda restoranga kirib, tamaddi qilib olishga ham ulgurgan. Qochoqqa qurol bilan hujum qilish, jarohat yetkazish va zararli axborotni tarqatish kabi ayblovlar qo‘yilmoqda.